Document ID: 32006R1712

KOMMISSIONENS FORORDNING (EF) Nr. 1712/2006
af 20. november 2006
om ændring af Rådets forordning (EF) nr. 747/2001 for så vidt angår fællesskabstoldkontingenter for visse landbrugsprodukter med oprindelse i Tyrkiet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95 (1), særlig artikel 5, stk. 1, litra b), og
ud fra følgende betragtninger:
(1)
Ved afgørelse nr. 2/2006 (2) godkendte Associeringsrådet EF-Tyrkiet ændringen af protokol 1 og 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter.
(2)
Den ændrede protokol 1 opretter nye fællesskabstoldkontingenter og ændrer de eksisterende fællesskabstoldkontingenter, der er fastsat i forordning (EF) nr. 747/2001, for visse landbrugsprodukter med oprindelse i Tyrkiet.
(3)
For at kunne anvende de nye toldkontingenter og ændringerne i de eksisterende toldkontingenter er det nødvendigt at ændre forordning (EF) nr. 747/2001.
(4)
Da afgørelse nr. 2/2006 truffet af Associeringsrådet EF-Tyrkiet finder anvendelse fra den 1. november 2006, bør denne forordning anvendes fra samme dato, og den bør derfor træde i kraft hurtigst muligt.
(5)
De i denne forordning fastsatte foranstaltninger er i overensstemmelse med udtalelsen fra Toldkodeksudvalget -
UDSTEDT FØLGENDE FORORDNING:
Artikel 1
Bilag IX til forordning (EF) nr. 747/2001 erstattes af teksten i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. november 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2006.

Labels: 3
18
6